დანართი 1

ხონის მერიის ახალგაზრდული საბჭოს წევრების შესარჩევი კონკურსის ჩატარების წესი, ვადები და პირობები

1. ხონის მუნიციპალიტეტის საინფორმაციო ვებგვერდზე განთავსდება სარეგისტრაციო ბმული Google Drive-ის ფორმატში და ახალგაზრდული საბჭოს დებულება ახალგაზრდული საბჭოს წევრობის მსურველთათვის.
2. დოკუმენტაციის წარდგენისას აპლიკანტი წარადგენს შემდეგ მონაცემებს:

* სახელი, გვარი;
* პირადი ნომერი;
* ასაკი;
* იურიდიული მისამართი;
* ტელეფონის ნომერი;
* ელექტრონული ფოსტის მისამართი;
* სამოტივაციო წერილი.

1. კონკურსანტის შერჩევა მოხდება ორ ეტაპად წარმოდგენილი აპლიკაციების განხილვისა და გასაუბრების საფუძველზე.
2. რეგისტრაცია გაგრძელდება ორი კვირის განმავლობაში.
3. რეგისტრაციის დასრულების შემდგომ ხონის მუნიციპალიტეტის მერიის კულტურის, განათლების, სპორტის, ტურიზმისა და ახალგაზრდულ საქმეთა სამსახურის თანამშრომელი აწარმოებს დოკუმენტაციის შესწავლას ერთი კვირის ვადაში და შერჩეულ აპლიკაციებს წარუდგენს ხონის მუნიციპალიტეტის მერის მიერ დაკომპლექტებულ კომისიას, რომელიც ერთი კვირის ვადაში მოახდენს კონკურსანტების გასაუბრებას.
4. ახალგაზრდული საბჭოს წევრები შეირჩევა 2 წლის ვადით, კონკურსის საფუძველზე.
5. კომისია თავის საქმიანობას განახორციელებს ხონის მუნიციპალიტეტის მერის 2023 წლის 11 ოქტომბრის ბრძანება Nბ60.6023284001-ის „ახალგაზრდულ მრჩეველთა საბჭოს დებულების“ შესაბამისად.